Ειδικη εκθεση αριθ. 3/99

σχετικά με τη διαχείριση και τον έλεγχο των επιδοτήσεων επιτοκίων από τις υπηρεσίες της Επιτροπής, συνοδευόμενη από τις απαντήσεις της Επιτροπής

(Υποβλήθηκε σύμφωνα με το άρθρο 248 παράγραφος 4 δεύτερο εδάφιο ΕΚ)

(1999/>ISO_1>C 217/01)

>ISO_7>Πινακας περιεχομενων

>ΘΕΣΗ ΠΙΝΑΚΑ>

ΕΙΣΑΓΩΓΗ

1.1. Από το 1967 η Επιτροπή έχει χορηγήσει ενισχύσεις υπό μορφή επιδοτήσεων επιτοκίων, λόγω του σημαντικού αποτελέσματος ώθησης που υποτίθεται ότι έχει το χρηματοδοτικό αυτό μέσο. Πράγματι, πρόκειται κατά κανόνα για μη επιτρεπτέες ενισχύσεις, οι οποίες αποβλέπουν στην προώθηση επενδύσεων σημαντικών ποσών μέσω δαπανών προϋπολογισμού συγκριτικά πολύ χαμηλών (βλέπε πίνακα 1).

1.2. Στην πράξη, οι επιδοτήσεις επιτοκίων αποτελούν συμπλήρωμα ορισμένων δανείων που συνοδεύουν. Τα δάνεια αυτά χορηγούνται είτε από την Επιτροπή, είτε από τράπεζες, όπως η Ευρωπαϊκή Τράπεζα Επενδύσεων (ΕΤΕπ). Στην τελευταία αυτή περίπτωση, η ΕΤΕπ διαχειρίζεται επίσης τις αντίστοιχες επιδοτήσεις για λογαριασμό της Επιτροπής (εκτός από τη Μαδέρα και την Ιρλανδία).

Θέμα της έκθεσης και μέθοδος

1.3. Η Επιτροπή μπορεί να μεταβιβάζει την αρμοδιότητα διαχείρισης των επιδοτήσεων επιτοκίων, πράγμα το οποίο πράττει για τα περισσότερα μέτρα που αντιπροσωπεύουν περίπου το ήμισυ του ενδεικτικού όγκου (βλέπε πίνακα 1). Εντούτοις, βάσει του άρθρου 274 της Συνθήκης για την ίδρυση της Ευρωπαϊκής Κοινότητας, δεν παύει να είναι υπεύθυνη για την εκτέλεση του γενικού προϋπολογισμού με την οποία είναι επιφορτισμένη. Το ίδιο ισχύει και για την εκτέλεση των επιχειρησιακών προϋπολογισμών της Ευρωπαϊκής Κοινότητας Άνθρακα και Χάλυβα (ΕΚΑΧ) και των Ευρωπαϊκών Ταμείων Ανάπτυξης (ΕΤΑ).

1.4. Στόχος της παρούσας έκθεσης είναι να εκτιμηθεί κατά πόσο η Επιτροπή αναλαμβάνει την ευθύνη αυτή και, κατά συνέπεια, εφαρμόζει τους ελέγχους που της δίνουν τη δυνατότητα να καταρτίζει αξιόπιστους λογαριασμούς, να εξασφαλίζει τη νομιμότητα/κανονικότητα των υποκειμένων πράξεων και να αξιολογεί την αποτελεσματικότητα των ενισχύσεων αυτών. Έτσι, το Συνέδριο εξέτασε, σε επίπεδο της Επιτροπής, τις διαδικασίες διαχείρισης και ελέγχου των επιδοτήσεων επιτοκίου που εφαρμόζουν οι υπηρεσίες της Επιτροπής.

1.5. Για ορισμένα μέτρα υπό μορφή επιδοτήσεων επιτοκίου διενεργήθηκαν ειδικοί έλεγχοι και καταρτίστηκαν εκθέσεις από το Συνέδριο (βλέπε πίνακα 2). Η παρούσα έκθεση ανταποκρίνεται σε μια οριζόντια προσέγγιση και αφορά τις απόψεις σχετικά με πολλά μέτρα αυτού του τύπου.

Πίνακας 1

Δημοσιονομικά στοιχεία των μέτρων υπό μορφή επιδοτήσεων επιτοκίων

>ΘΕΣΗ ΠΙΝΑΚΑ>

Πίνακας 2

Σύνοψη των τελευταίων παρατηρήσεων του Συνεδρίου σχετικά με τα μέτρα υπό μορφή επιδοτήσεων επιτοκίων

>ΘΕΣΗ ΠΙΝΑΚΑ>

Τομέας ελέγχου

1.6. Ο έλεγχος αφορά όλες τις ενισχύσεις υπό μορφή επιδοτήσεων επιτοκίων που χρηματοδοτούνται από το γενικό προϋπολογισμό της Ευρωπαϊκής Ένωσης, τον επιχειρησιακό προϋπολογισμό της ΕΚΑΧ (ΕΠΕ) ή το ΕΤΑ. Τα μέτρα αυτά τις περισσότερες φορές προέρχονται από μια απόφαση του Συμβουλίου. Τα μέτρα που αφορούν τις τρίτες χώρες περιλαμβάνονται συνήθως σε συμφωνίες, συμβάσεις ή πρωτόκολλα που υπογράφονται με τις χώρες αυτές. Η αρχή των ενισχύσεων αυτών είναι να μετριαστούν οι οικονομικές επιβαρύνσεις των δικαιούχων καταβάλλοντας στη θέση τους, ή αποδίδοντάς τους ένα τμήμα των τόκων που οφείλονται για ορισμένα συναφθέντα δάνεια.

1.7. Ορισμένες επιδοτήσεις επιτοκίων δεν εξετάζονται στο πλαίσιο της παρούσας έκθεσης, ιδίως:

α) τα περισσότερα >ISO_1>ϴ>ISO_7>έτρα, υπό μορφή επιδοτήσεων επιτοκίων, τα οποία δεν έχουν χωριστά κονδύλια στον προϋπολογισμό και στην παρουσίαση του προϋπολογισμού είναι αναμεμειγμένα με άλλες μορφές ενισχύσεων·

β) οι επιδοτήσεις επιτοκίων που καταβάλλουν οι εθνικοί οργανισμοί στο πλαίσιο των διαρθρωτικών ταμείων, και οι "οιωνεί επιδοτήσεις" του ΕΤΠΑ που καταβάλλονται ανάλογα με τα συναφθέντα δάνεια από τους δικαιούχους, αλλά υπό μορφή επιχορηγήσεων.

ΧΑΡΑΚΤΗΡΙΣΤΙΚΑ ΤΩΝ ΜΕΤΡΩΝ

2.1. Οι ενισχύσεις υπό μορφή επιδοτήσεων επιτοκίου κατατάσσονται κατά στόχο στον πίνακα 3. Οι στόχοι και οι όροι τους >ISO_1>P >ISO_7>παραδείγματος χάριν τα κριτήρια επιλεξιμότητάς τους >ISO_1>P >ISO_7>ποικίλλουν πολύ και έχουν λίγα κοινά χαρακτηριστικά, ιδίως λόγω των διαφορετικών οικονομικών πλαισίων μέσα στα οποία εντάσσονται.

2.2. Ως εκ τούτου, οι τρόποι υπολογισμού, καταβολής και λογιστικής καταχώρησης διαφέρουν πολύ από το ένα μέτρο στο άλλο. Μόνο οι επιδοτήσεις επιτοκίων που καταβάλλονται στο πλαίσιο του ΕΤΑ και στις μεσογειακές χώρες, Μάλτα, Κύπρο και Σλοβενία παρουσιάζουν σημαντικές ομοιότητες.

2.3. Τα ετήσια ποσοστά επιδοτήσεων ποικίλλουν ανάλογα με τις περιπτώσεις από 1,5 % έως 4 % του επιδοτούμενου ποσού του δανείου για περιόδους που διαρκούν από πέντε έτη μέχρι τη συνολική διάρκεια των δανείων. Η περίπτωση των διευρωπαϊκών δικτύων είναι ιδιαίτερη, εφόσον η επιδότηση μπορεί να ανέλθει στο 100 % των επιτοκίων για πέντε χρόνια (βλέπε σημείο 2.11).

2.4. Τα δημοσιονομικά στοιχεία σχετικά με τα μέτρα υπό μορφή επιδοτήσεων επιτοκίων ανακεφαλαιώνονται στον πίνακα 1 και παρουσιάζονται συνοπτικά παρακάτω.

Προσωρινός μηχανισμός ΜΜΕ

2.5. Οι επιδοτήσεις επιτοκίων που συνοδεύουν τα δάνεια, τα οποία χορηγεί η ΕΤΕπ στις μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης(1), αποβλέπουν στην ενίσχυση της ανταγωνιστικότητας των ευρωπαϊκών ΜΜΕ και στην προώθηση της σύστασης θέσεων εργασίας από τις επιχειρήσεις αυτές. Οι επιδοτήσεις επιτοκίων είναι της τάξης του 2 % ετησίως για χρονικό διάστημα πέντε ετών, ενώ τα δάνεια πρέπει να περιορίζονται στο 75 % των επενδύσεων και έχουν διάρκεια τουλάχιστον πέντε ετών. Οι επιδοτήσεις καθορίζονται κατ' ανώτατο όριο σε 3000 >ISO_1>ECU >ISO_7>ανά συσταθείσα θέση απασχόλησης.

Πίνακας 3

Κατά στόχο κατάταξη των μέτρων υπό μορφή επιδοτήσεων επιτοκίων

>ΘΕΣΗ ΠΙΝΑΚΑ>

Επιδοτήσεις βάσει του άρθρου 56 της ΕΚΑΧ

2.6. Οι ενισχύσεις για τη μετατροπή που χορηγούνται στο πλαίσιο του άρθρου 56, παράγραφος 2, εδάφιο α) της συνθήκης για την ίδρυση της ΕΚΑΧ(2) προορίζονται για επιχειρήσεις που έχουν εγκατασταθεί στις ζώνες ΕΚΑΧ, οι οποίες πραγματοποιούν επενδύσεις για τη δημιουργία θέσεων απασχόλησης. Τα τελευταία αυτά χρόνια, οι ενισχύσεις αυτές ήταν της τάξης του 3 % ετησίως για χρονικό διάστημα πέντε ετών, το δε ποσό τους περιορίστηκε σε 2000 >ISO_1>ECU >ISO_7>ανά συσταθείσα θέση απασχόλησης.

2.7. Επειδή η συνθήκη ΕΚΑΧ λήγει το 2002, οι τελευταίες αναλήψεις υποχρεώσεων που αφορούσαν το μέτρο αυτό πραγματοποιήθηκαν το 1997 (για 1,8 εκατομμύρια >ISO_1>ECU) >ISO_7>και η Επιτροπή δεν έχει παρά να πραγματοποιήσει τις πληρωμές ή τις ακυρώσεις, καθώς και τις ανακτήσεις σχετικά με τις αναληφθείσες υποχρεώσεις, το υπόλοιπο των οποίων ανερχόταν σε 210 εκατομμύρια >ISO_1>ECU >ISO_7>στις 31 Δεκεμβρίου 1997. Τα τελευταία αυτά έτη, το Συνέδριο διατύπωσε παρατηρήσεις για το μέτρο αυτό(3).

ΝΚΜ/Σεισμοί ΕΤΕπ

2.8. Οι επιδοτήσεις υπέρ της ανασυγκρότησης των ζωνών που επλήγησαν από τους σεισμούς στην Ιταλία το 1980(4), καθώς και στην Ελλάδα το 1981(5) και το 1986(6) προορίζονται για την ανασύσταση των μέσων παραγωγής και την ανασυγκρότηση της κοινωνικής και οικονομικής υποδομής στις ζώνες αυτές. Οι επιδοτήσεις αυτές είναι της τάξης του 3 % ετησίως καθ' όλη τη διάρκεια των αντίστοιχων δανείων (δέκα έτη κατά μέσο όρο), και καταβάλλονται ανά εξάμηνο από την Επιτροπή στην ΕΤΕπ ως συμπλήρωμα των μειωμένων επιτοκίων που καταβάλλουν οι δικαιούχοι. Τα τελευταία αυτά χρόνια, το Συνέδριο διατύπωσε παρατηρήσεις για το μέτρο αυτό(7).

Αποκατάσταση της Μαδέρας

2.9. Το δάνειο για την αποκατάσταση των περιοχών που υπέστησαν καταστροφές από τον κυκλώνα, ο οποίος έπληξε τη Μαδέρα τον Οκτώβριο του 1993(8), έχει ως στόχο να μετριαστούν οι επιπτώσεις της καταστροφής αυτής στην οικονομική και κοινωνική ευημερία του πληθυσμού, χρηματοδοτώντας έργα οδοποιίας, διευθέτησης οχθών ποταμών, διανομής ύδατος, κατασκευής υδροηλεκτρικού εργοστασίου και κατοικιών, τα οποία εκτελέστηκαν μετά από το 1993. Η σχετική επιδότηση είναι της τάξης του 3 % ετησίως επί δώδεκα έτη.

Ειρηνευτικό πρόγραμμα στην Ιρλανδία

2.10. Μεταξύ των τριάντα περίπου μέτρων που προβλέπονται στην κοινοτική πρωτοβουλία(9) και που αντιστοιχούν στο "ειδικό πρόγραμμα στήριξης για την ειρήνη και τη συμφιλίωση στη Βόρεια Ιρλανδία και στις όμορες κομητείες της Ιρλανδίας, 1995 - 1999", εκείνο που περιλαμβάνει επιδοτήσεις επιτοκίων αποβλέπει ειδικότερα στην προώθηση παραγωγικών επενδύσεων που δίνουν τη δυνατότητα για τη δημιουργία και τη διαφύλαξη θέσεων απασχόλησης. Ο αριθμός θέσεων απασχόλησης που έχουν συσταθεί ή διαφυλαχθεί δεν υπεισέρχεται ωστόσο στον υπολογισμό των επιδοτήσεων, οι οποίες είναι της τάξης του 4 % ετησίως από το 1995 έως το 1997 και του 3 % ετησίως το 1998 και το 1999.

Διευρωπαϊκά δίκτυα

2.11. Οι επιδοτήσεις επιτοκίων που περιλαμβάνονται στην κοινοτική ενίσχυση υπέρ των διευρωπαϊκών δικτύων(10) αντιπροσωπεύουν μόνο κατά την έγκριση της παρούσας έκθεσης ένα μικρό τμήμα των τεσσάρων τύπων ενισχύσεων που προβλέπονται στο μέτρο αυτό, το οποίο αποσκοπεί στην προώθηση της διασύνδεσης και της διαλειτουργικότητας των εθνικών δικτύων μεταφοράς(11), καθώς και της πρόσβασης στα δίκτυα αυτά. Οι επιδοτήσεις μπορούν να φθάσουν στο 100 % των τόκων που καταβάλλει ο δικαιούχος στο χρονικό διάστημα των πρώτων πέντε ετών του δανείου, αρκεί να μην υπερβαίνουν το 10 % του συνολικού κόστους του σχεδίου.

Χρηματοδοτικός μηχανισμός του ΕΟΧ

2.12. Οι ετήσιες πληρωμές της Επιτροπής στο χρηματοδοτικό μηχανισμό του Ευρωπαϊκού Οικονομικού Χώρου (ΧΜ ΕΟΧ)(12), οι οποίες αντιπροσωπεύουν το 80 % περίπου των εσόδων του ΕΟΧ, αντιστοιχούν στις συνεισφορές της Αυστρίας, της Φινλανδίας και της Σουηδίας, με τις οποίες έχει επιβαρυνθεί η ΕΕ από την προσχώρηση των τριών αυτών χωρών και μετά. Με τον ΧΜ ΕΟΧ καταβάλλονται επιχορηγήσεις και επιδοτήσεις επιτοκίων με σκοπό την μείωση των οικονομικών και κοινωνικών διαφορών μεταξύ των περιφερειών της ΕΕ. Επιλέξιμα είναι τα σχέδια που υλοποιούνται στην Ελλάδα, στην Ιρλανδία, στην Πορτογαλία και σε ορισμένες ισπανικές περιφέρειες, κατά προτεραιότητα στους τομείς του περιβάλλοντος, των μεταφορών, της εκπαίδευσης και της επιμόρφωσης(13).

2.13. Η επιδότηση είναι 2 % ετησίως για μέγιστο διάστημα δέκα ετών. Κατά την καταβολή του δανείου, το τρέχον συνολικό ποσό της αντίστοιχης επιδότησης λαμβάνεται από την ΕΤΕπ από τον τρεχούμενο λογαριασμό του ΧΜ ΕΟΧ που έχει ανοιχθεί στην τράπεζα αυτή. Είτε η ΕΤΕπ καταβάλλει το ποσό στον δικαιούχο, ο οποίος θα της καταβάλει στη συνέχεια τους τόκους με το πλήρες επιτόκιο ή το διατηρεί, οπότε ο δανειολήπτης θα της καταβάλει τους τόκους με μειωμένο επιτόκιο.

Το 6ο και 7ο ΕΤΑ

2.14. Οι επιδοτήσεις επιτοκίων που περιλαμβάνονται στο 6ο και 7ο Ευρωπαϊκό Ταμείο Ανάπτυξης(14) αποτελούν μία από τις μορφές ενισχύσεων που προβλέπουν τα ταμεία αυτά, στόχος των οποίων είναι η αναπτυξιακή βοήθεια των χωρών της Αφρικής, της Καραϊβικής και του Ειρηνικού (ΑΚΕ), καθώς και των υπερποντίων χωρών και εδαφών (ΥΧΕ). Τα παραγωγικά σχέδια και προγράμματα στους τομείς της βιομηχανίας, της αγροτοβιομηχανίας, του τουρισμού, των ορυχείων, της ενέργειας, των μεταφορών και των τηλεπικοινωνιών που έχουν σχέση με τους τομείς αυτούς, πρέπει να χρηματοδοτηθούν κατά προτεραιότητα.

2.15. Το ποσοστό των επιδοτήσεων αυτών είναι κατά κανόνα 4 % για όλη τη διάρκεια του δανείου, προσαρμόζεται όμως κατά τέτοιο τρόπο ώστε το επιτόκιο με το οποίο επιβαρύνεται ο δανειολήπτης να κυμαίνεται μεταξύ 3 % και 6 %. Εντούτοις, ο δανειολήπτης αυτός συχνά είναι ένας ενδιάμεσος οργανισμός (κεντρική τράπεζα ή ειδικευμένος οργανισμός), ο οποίος χορηγεί δάνεια στους τελικούς δικαιούχους με επιτόκια τα οποία μπορούν να είναι πολύ υψηλότερα λαμβανομένων υπόψη, κυρίως, των χρησιμοποιουμένων νομισμάτων(15).

2.16. Τα ποσά που καταβάλλει η Επιτροπή στην ΕΤΕπ αντιστοιχούν, για ένα δεδομένο δάνειο, στο τρέχον ποσό των επιδοτήσεων που οφείλονται σε κάθε μία από τις μελλοντικές προθεσμίες καταβολής των τόκων του δανείου αυτού. Το τμήμα σχετικά με τα μεταγενέστερα οικονομικά έτη δεν αναφέρεται με τη μορφή αυτή στις δημοσιονομικές καταστάσεις του ΕΤΑ, λόγω του συστήματος της λογιστικής ταμείου που αποφάσισε να χρησιμοποιήσει η Επιτροπή.

Χρηματοδοτική συνεργασία με τις μεσογειακές χώρες, Κύπρο, Μάλτα και Σλοβενία

2.17. Επειδή η χρηματοδοτική συνεργασία ενδιαφέρει το σύνολο των τρίτων μεσογειακών χωρών(16) (ΤΜΧ), προβλέπονται επιδοτήσεις επιτοκίων από ορισμένα πρωτόκολλα χρηματοδοτικής και τεχνικής συνεργασίας που έχουν συναφθεί από την Κοινότητα με τις νότιες μεσογειακές χώρες(17) (ΝΜΧ), από τα συνοδευτικά χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης(18) (>ISO_1>MEDA, >ISO_7>που αντικαθιστά τις ΤΜΧ και τις ΝΜΧ από 1ης Ιανουαρίου 1997 και μετά), και απο ορισμένα χρηματοδοτικά πρωτόκολλα που έχουν συναφθεί από την Κοινότητα με τη Μάλτα(19), με την Κύπρο(20) και με τη Σλοβενία(21). Όπως και για το ΕΤΑ, οι επιδοτήσεις καταβάλλονται και καταχωρούνται λογιστικά σε αναπροσαρμοσμένη βάση.

ΠΑΡΑΤΗΡΗΣΕΙΣ ΓΙΑ ΤΗ ΔΙΑΧΕΙΡΙΣΗ, ΤΗ ΛΟΓΙΣΤΙΚΗ ΚΑΤΑΧΩΡΗΣΗ ΚΑΙ ΤΟΝ ΕΛΕΓΧΟ ΤΩΝ ΕΠΙΔΟΤΗΣΕΩΝ ΕΠΙΤΟΚΙΩΝ

3.1. Στον πίνακα 1 παραπάνω απαριθμούνται 13 μέτρα, από τα οποία τα εννέα τα διαχείριζεται η ΕΤΕπ. Οι παρατηρήσεις που παρατίθενται στα σημεία 3.2 - 3.7 αφορούν μόνο τις επιδοτήσεις για τις οποίες η Επιτροπή έδωσε εντολή στην ΕΤΕπ.

Εισπραχθέντα ποσά από τους δικαιούχους

3.2. Η ενίσχυση που εισπράττουν πραγματικά οι τελικοί δικαιούχοι εξαρτάται από τη συμπεριφορά των ενδιάμεσων χρηματοδοτικών οργανισμών, οι οποίοι μπορούν να μοιράζονται την επιδότηση παρεμβαίνοντας στο ύψος του επιτοκίου ή τα άλλα χαρακτηριστικά των δανείων που προτείνουν (όπως τις προμήθειες, την τιμή συναλλάγματος ή τις ημέρες αξίας). Έτσι, υπάρχει κίνδυνος η αμοιβή τους να διαμορφώνεται σε ποσοστό υψηλότερο από εκείνο που έχει προβλεφθεί και να μειώνει ανάλογα, και αδικαιολόγητα, την ενίσχυση που προορίζεται για τους δικαιούχους.

3.3. Η Επιτροπή όμως, στις περιπτώσεις που έχει εκχωρήσει την αρμοδιότητα διαχείρισης των επιδοτήσεων επιτοκίου, δεν ελέγχει τους όρους των δανείων που καταβάλλουν, ενδεχομένως, οι ενδιάμεσοι χρηματοδοτικοί οργανισμοί. Εξάλλου, δεν διαθέτει συνήθως ούτε τα απαραίτητα για το σκοπό αυτό πληροφοριακά στοιχεία. Επιπλέον, το γεγονός ότι η πληρωμή των επιδοτήσεων δεν μπορεί να πραγματοποιείται από το σύνολο του τραπεζικού συστήματος, αλλά να προορίζεται αποκλειστικά για ορισμένους ενδιάμεσους οργανισμούς που έχει επιλέξει η ΕΤΕπ μπορεί να επηρεάσει τον ανταγωνισμό στον τομέα αυτό.

3.4. Σε ορισμένες περιπτώσεις όπου τα χορηγούμενα δάνεια στηρίζονται άμεσα σε συναπτόμενα δάνεια, είναι σκόπιμο να ελεγχθεί η διαφορά των επιτοκίων. Για τα δάνεια που χορηγεί η ΕΚΑΧ, η Επιτροπή μεταφέρει εξ ολοκλήρου στα δάνειά της τα πλεονεκτήματα που απολαμβάνει ως δανειολήπτης πρώτης τάξεως, ακόμη κι όταν επιτυγχάνει αναχρηματοδοτήσεις περισσότερο συμφέρουσες για τρέχουσες πράξεις. Η ΕΤΕπ εισπράττει στο πλαίσιο των δανείων που χορηγεί από δανειακά κεφάλαια περιθώρια που διαφεύγουν από τον έλεγχο του Συνεδρίου. Οι συμβάσεις δεν προβλέπουν καμία ρήτρα αναθεώρησης που να επιτρέπει να επωφελούνται οι δανειολήπτες της από όρους περισσότερο συμφέροντες σε περίπτωση ευνοϊκής εξέλιξης της αγοράς.

3.5. Όσον αφορά τα χορηγούμενα δάνεια ΕΤΕπ που χρηματοδοτούνται από τους ιδίους πόρους της, τα επιτόκιά τους δεν συγκρίνονται με εκείνα της αγοράς. Επειδή η ΕΤΕπ απολαμβάνει ειδικά προνόμια(22) και το μονοπώλιο της διανομής ορισμένων επιδοτήσεων, η απλή λειτουργία του ανταγωνισμού δεν εξασφαλίζει ότι τα περιθώριά της τηρούν τους καταστατικούς κανόνες(23). Εξάλλου, το θέμα αυτό συμπίπτει με εκείνο του ποσού των διοικητικών εξόδων που χρεώνει εκ νέου(24) η ΕΤΕπ για τη διαχείριση πράξεων βάσει εντολής και για λογαριασμό της Επιτροπής που αποτέλεσε θέμα παρατηρήσεων στις ετήσιες εκθέσεις του Συνεδρίου για τα οικονομικά έτη 1994 (σημεία 8.36 - 8.43) και 1993 (σημεία 10.26 - 10.30).

Επιλεξιμότητα και παρακολούθηση των σχεδίων που ανατίθενται στην ΕΤΕπ

3.6. Η επιλογή των σχεδίων στα οποία χορηγούνται επιδοτούμενα δάνεια και ο έλεγχος της επιλεξιμότητάς τους τις περισσότερες φορές ανατίθενται στην ΕΤΕπ. Η Επιτροπή, η οποία μερικές φορές δεν έχει καν γνώση των σχεδίων ούτε των τελικών δικαιούχων, τίθεται έτσι προ τετελεσμένου γεγονότος. Συμβαίνει επίσης, βάσει πληροφοριών που παρέχει η ΕΤΕπ, η Επιτροπή να λαμβάνει τις αποφάσεις χορήγησης δανείων, στην πράξη όμως, δεν πράττει άλλο παρά να επικυρώνει τις προτάσεις που της υποβάλλονται(25).

3.7. Κατά τον ίδιο τρόπο, όταν η Επιτροπή λαμβάνει από την ΕΤΕπ εκθέσεις για την κατάσταση προόδου των τρεχουσών επενδύσεων, πράγμα το οποίο δεν συμβαίνει εξάλλου πάντοτε, οι εκθέσεις αυτές δεν αναλύονται. Για τα έγγραφα αυτά, η Επιτροπή δείχνει ένα ενδιαφέρον ακόμη περισσότερο περιορισμένο απ' ό,τι πιστεύει: να μην οφείλει να επαναλάβει όσα έχει ήδη πράξει η ΕΤΕπ· ότι ο κυριότερος κίνδυνος των πράξεων αυτών είναι η μη είσπραξη των δανείων, άποψη που έχει ακολουθήσει λεπτομερώς η ΕΤΕπ· τέλος, ότι τα ποσά αυτών των δαπανών του προϋπολογισμού είναι συνήθως σχετικά μικρά, ιδίως στην περίπτωση κατά την οποία οι επιδοτήσεις συνοδεύονται από άλλα δαπανηρότερα μέτρα.

Αποτελεσματικότητα των επιδοτήσεων

3.8. Για τα περισσότερα μέτρα, τα επιτόκια των επιδοτήσεων δεν έχουν άμεση σχέση με τα επιτόκια της αγοράς, επειδή τα τελευταία διαφέρουν πολύ χρονικά και ανάλογα με τις ενδιαφερόμενες χώρες και δεν προκύπτουν από μια ανάλυση που να εμφανίζει το κατώτατο όριο μετά από το οποίο θα έπρεπε να είναι πραγματικά αποτελεσματική η επιδότηση.

3.9. Για τα περισσότερα εμπλεκόμενα μέτρα, οι στόχοι καθορίζονται πολύ συνολικά. Υπό τις περιστάσεις αυτές και λόγω έλλειψης αριθμητικά προσδιοριζομένων στόχων, είναι δύσκολο να αξιολογηθεί ο βαθμός υλοποίησής τους.

3.10. Στην πράξη, η Επιτροπή αρκείται να απαριθμεί τα σχέδια που έχουν υλοποιηθεί και τα ποσά που έχουν δαπανηθεί. Το Συνέδριο θεωρεί ότι ένα υψηλό ποσοστό χρησιμοποίησης δεν είναι συνώνυμο της αποτελεσματικότητας. Πράγματι, η επιτυχία (πράγμα που διαφέρει από την αποτελεσματικότητα) αυτού του είδους της ενίσχυσης εξαρτάται μεταξύ άλλων από την έλξη της όχι μόνο για τους τελικούς δικαιούχους, αλλά επίσης και για τους ενδιάμεσους χρηματοδοτικούς οργανισμούς. Οι οργανισμοί όμως αυτοί εξασφαλίζουν την προώθηση αυτής της ενίσχυσης λαμβάνοντας υπόψη τα δικά τους ενδιαφέροντα (λόγου χάρη προσέλκυση νέων ενδιαφερόντων πελατών ή διατήρηση της υπάρχουσας πελατείας), τα οποία, μάλιστα χωρίς να βρίσκονται σε αντίφαση μεταξύ τους, δεν ανταποκρίνονται κατ' ανάγκη στους στόχους της ΕΕ.

3.11. Για τα δύο μέτρα που εξαρτώνται από τη δημιουργία θέσων εργασίας (ΠΜ ΜΜΕ και άρθρο 56 ΕΚΑΧ), ο αριθμός των θέσεων απασχόλησης που δημιουργήθηκαν χρησιμοποιείται ως κριτήριο αποτελεσματικότητας. Εντούτοις, η Επιτροπή παρουσιάζει τα αποτελέσματα από στατιστικής πλευράς, χωρίς να αναλύει τη σχέση αιτιότητας μεταξύ αυτής της δημιουργίας θέσεων απασχόλησης και των καταβαλλομένων επιδοτήσεων. Για τα δύο αυτά μέτρα, το Συνέδριο πραγματοποίησε έρευνες σε δικαιούχους που του επιτρέπουν να καταλήξει στο συμπέρασμα ότι το πραγματικό αποτέλεσμα των επιδοτήσεων ήταν σχεδόν μηδενικό και ότι είχαν μάλλον τύχη οι δικαιούχοι, οι οποίοι έχοντας πραγματοποιήσει για άλλους λόγους επενδύσεις που δημιουργούσαν θέσεις απασχόλησης, μπόρεσαν να λάβουν τις κοινοτικές αυτές ενισχύσεις.

Λογιστική καταχώρηση των επιδοτήσεων

3.12. Η Επιτροπή καταχωρεί λογιστικά της επιδοτήσεις που καταβάλλει στην ΕΤΕπ για τα περισσότερα μέτρα χωρίς να ελέγχει τους υπολογισμούς τους, ακόμη κι όταν οι επιδοτήσεις προκαταβάλλονται και αποτελούν αντικείμενο αναπροσαρμογής. Το Συνέδριο, εξετάζοντας φακέλους στην Επιτροπή, δεν εντόπισε ίχνη ελέγχων που διενεργήθηκαν πριν από τη λογιστική καταχώρηση.

3.13. Στην περίπτωση του γενικού προϋπολογισμού και των ΕΤΑ (η κατάσταση διαφέρει για τον ΕΠΕ), οι δαπάνες υπό μορφή επιδοτήσεων επιτοκίου καταχωρούνται λογιστικά κατά την ανάληψή τους, και στη συνέχεια κατά την πληρωμή τους. Όταν τα ποσά που καταβάλλονται στην ΕΤΕπ αντιστοιχούν στο σύνολο των αναπροσαρμοσμένων επιδοτήσεων για ένα δάνειο το οποίο θα διαρκέσει πολλά χρόνια (βλέπε σημείο 2.15), η ΕΤΕπ εγγράφει το τμήμα που αντιστοιχεί στα μεταγενέστερα οικονομικά έτη στα στοιχεία παθητικού της όσο χρονικό διάστημα το έχει στην κατοχή της (321,6 εκατομμύρια >ISO_1>ECU >ISO_7>σε επιδοτήσεις που εισπράχθηκαν προκαταβολικά στις 31 Δεκεμβρίου 1997), διότι θα μπορούσε να οδηγηθεί να επιστρέψει εκ νέου ένα τμήμα στην ΕΚ ή στο ΕΤΑ σε περίπτωση, παραδείγματος χάρη, πρόωρης αποπληρωμής των αντίστοιχων δανείων. Αντίστροφα, ούτε η ΕΚ ούτε το ΕΤΑ δεν διαθέτουν ένα δείκτη (παραδείγματος χάρη απαίτηση ή πρόβλεψη απαίτησης) που να τους υποχρεώνει να επιστήσουν την προσοχή τους στην κατάσταση των επιδοτήσεων αυτών αφού πληρωθούν, εφόσον τα αντίστοιχα ποσά δεν είναι εγγεγραμμένα στα στοιχεία του ενεργητικού των ισολογισμών ΕΚ(26) ή του ΕΤΑ.

3.14. Στο πλαίσιο του ΠΜ ΜΜΕ, το πρόβλημα αυτό τίθεται διαφορετικά εφόσον οι επιδοτήσεις καταβλήθηκαν προκαταβολικά στο σύνολό τους (93,5 εκατομμύρια >ISO_1>ECU >ISO_7>μεταξύ 1994 και 1996), κυρίως για λόγους διαθεσιμότητας του προϋπολογισμού και επανακαταβλήθηκαν στους δικαιούχους από την ΕΤΕπ (93,4 εκατομμύρια >ISO_1>ECU) >ISO_7>μεταξύ 1995 και 1998. Έτσι, προκύπτει μια χρονική διαφορά, η οποία δεν εμφανίζεται στις δημοσιονομικές καταστάσεις της ΕΕ. Στις 31 Δεκεμβρίου 1997, οι επιδοτήσεις που δεν είχαν ακόμη επανακαταβληθεί στους δικαιούχους ανέρχονται σε 0,1 εκατομμύρια >ISO_1>ECU. >ISO_7>Επιπλέον, τα έσοδα από τους τόκους που αποκομίστηκαν από το κεφάλαια τα οποία τηρούνταν σε τρεχούμενο λογαριασμό στην ΕΤΕπ (περίπου 9 εκατομμύρια >ISO_1>ECU) >ISO_7>δεν βεβαιώθηκαν ως έσοδα προϋπολογισμού.

3.15. Για το ΝΚΜ σχετικά με τους σεισμούς και τη Μαδέρα, οι επιδοτήσεις καταβάλλονται σε κάθε προθεσμία λήξης των επιτοκίων. Σύμφωνα με το σύστημα λογιστικής ταμείου, οι δεδουλευμένες και μη ληξιπρόθεσμες επιδοτήσεις επιτοκίων δεν καταχωρούνται λογιστικά. Εξάλλου, τα μη δεδουλευμένα ποσά που θα πρέπει να καταβληθούν μεταγενέστερα και που ανέρχονταν σε 6,1 εκατομμύρια >ISO_1>ECU >ISO_7>για το ΝΚΜ σχετικά με τους σεισμούς και σε 3,3 εκατομμύρια >ISO_1>ECU >ISO_7>σχετικά με τη Μαδέρα στις 31 Δεκεμβρίου 1997, δεν αναφέρονται εκτός προϋπολογισμού.

3.16. Τα τρία προηγούμενα σημεία δείχνουν ότι μια ίδια οικονομική πραγματικότητα εκφράζεται στους λογαριασμούς με διαφορετικούς τρόπους ανάλογα με την τεχνική σύνθεση των πράξεων. Η εξέταση των δημοσιονομικών καταστάσεων δεν διευκολύνει συνεπώς την κατανόηση της κατάστασης.

ΣΥΜΠΕΡΑΣΜΑ

4.1. Όσον αφορά τη χρηστή δημοσιονομική διαχείριση των επιδοτήσεων επιτοκίου, η Επιτροπή θα έπρεπε:

- να εξακριβώνει, όταν χρησιμοποιούνται ενδιάμεσοι οργανισμοί, αν αυτοί εισπράττουν υπερβολικές αμοιβές, αλλά επίσης αν η επιλογή τους είναι επαρκώς διαφανής και δίκαιη για να μην ευνοούνται ορισμένα χρηματοδοτικά ιδρύματα σε σχέση με τους ανταγωνιστές τους·

- να αξιολογεί την αποτελεσματικότητά τους υπολογίζοντας το ποσοστό υλοποίησης των στόχων που έχουν οριστεί, όταν αυτό είναι δυνατό (βλέπε σημείο 3.9), καθώς και καθορίζοντας την πραγματική επίπτωση των επιδοτήσεων (βλέπε σημεία 3.10 - 3.11).

4.2. Όσον αφορά τη λογιστική καταχώρηση των επιδοτήσεων επιτοκίων στις δημοσιονομικές καταστάσεις της ΕΕ και του ΕΤΑ, η καταχώρηση αυτή θα μπορούσε να είναι καλύτερα εναρμονισμένη, έτσι ώστε να έχει μια σαφέστερη παρουσίαση και να συνοδεύεται από πληρέστερα πληροφοριακά στοιχεία (βλέπε σημεία 3.13 - 3.16). Επιπλέον, η Επιτροπή θα έπρεπε να ελέγχει τους υπολογισμούς, καθώς και την καταλληλότητα των χρησιμοποιουμένων ποσοστών αναπροσαρμογής (βλέπε σημείο 3.12).

4.3. Όταν η ΕΤΕπ παρεμβαίνει στη διανομή των επιδοτήσεων (βλέπε πίνακα 1), η Επιτροπή δεν διενεργεί σχεδόν κανένα έλεγχο και επαφίεται υπερβολικά στον εντολοδόχο της. Επειδή η εξουδιοδότηση της διαχείρισης δεν σημαίνει τη μεταβίβαση αρμοδιότητας, η Επιτροπή θα έπρεπε:

- να βεβαιώνεται αν τα ποσά των επιδοτήσεων αντιστοιχούν στις πραγματικά εισπραχθείσες ενισχύσεις από τους τελικούς δικαιούχους, ύστερα από αφαίρεση των προβλεπομένων περιθωρίων (βλέπε σημεία 3.2 - 3.5)·

- να βεβαιώνεται συστηματικά αν οι προβλεπόμενες επενδύσεις είναι επιλέξιμες και αν οι δικαιούχοι πληρούν τους απαιτούμενους όρους (βλέπε σημείο 3.6)·

- να διαπιστώνει σε εύλογο χρόνο αν οι πραγματοποιηθείσες ή υπό υλοποίηση επενδύσεις αντιστοιχούν στις προβλέψεις (βλέπε σημείο 3.7).

4.4. Αυτό το σύνολο των προβλημάτων αξίζει να εξεταστεί οριζόντια. Η Επιτροπή θα έπρεπε να καθιερώσει ένα συγκεντρωτικό έλεγχο της δημοσιονομικής διαχείρισης των επιδοτήσεων επιτοκίων, μάλιστα και των μέσων τραπεζικού γενικά χαρακτήρα, για να εξασφαλίσει μια μεγαλύτερη ομοιομορφία της διαχείρισης των εμπλεκομένων μέσων, συμπεριλαμβανομένου και του επιπέδου της παρουσίασής τους στις δημοσιονομικές καταστάσεις. Επιπλέον, τούτο θα διευκόλυνε τις σχέσεις με την ΕΤΕπ περιορίζοντας τον αριθμό των συνεργατών της μέσα στην Επιτροπή, ενισχύοντας συγχρόνως τον έλεγχο της διαχείρισης τον οποίο η τράπεζα καλείται να εξασφαλίσει για λογαριασμό του κοινοτικού θεσμικού οργάνου.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 16ης και 17ης Ιουνίου 1999.

Για το Ελεγκτικό Συνέδριο

κ.α.α. >ISO_1>Jan O. KARLSSON

>ISO_7>Πρόεδρος του Συνεδρίου

>ISO_1>Bernhard FR>ISO_7>Ι>ISO_1>EDMANN

>ISO_7>Προεδρεύων

(1) Απόφαση του Συμβουλίου 94/217/ΕΚ της 19ης Απριλίου 1994 σχετικά με την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης (>ISO_1>EE L 107 >ISO_7>της 28.4.1994, σ. 57).

(2) Άρθρο 56, παράγραφος 2, σημείο α) της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ).

(3) Ετήσιες εκθέσεις του Συνεδρίου σχετικά με την ΕΚΑΧ για τα οικονομικά έτη 1993 (>ISO_1>EE C 346 >ISO_7>της 7.12.1994), 1995 (>ISO_1>EE C 377 >ISO_7>της 13.12.1996) και 1996 (>ISO_1>EE C 380 >ISO_7>της 15.12.1997).

(4) Απόφαση 81/19/ΕΟΚ του Συμβουλίου, της 20ής Ιανουαρίου 1981, περί της έκτακτης ενισχύσεως της Κοινότητος υπέρ της ανασυγκροτήσεως των ζωνών που επλήγησαν από το σεισμό στην Ιταλία τον Νοέμβριο 1980 (>ISO_1>EE L 37 >ISO_7>της 10.2.1981, σ. 21).

(5) Απόφαση 81/1013/ΕΟΚ του Συμβουλίου, της 14ης Δεκεμβρίου 1981, περί της έκτακτης ενισχύσεως της Κοινότητας υπέρ της ανασυγκροτήσεως των ζωνών που επλήγησαν από τους σεισμούς στην Ελλάδα τον Φεβρουάριο και Μάρτιο 1981 (>ISO_1>EE L 367 >ISO_7>της 23.12.1981, σ. 27).

(6) Απόφαση του Συμβουλίου 88/561/ΕΟΚ, της 7ης Νοεμβρίου 1988, για τη χορήγηση έκτακτης χορήγησης της Κοινότητας υπέρ της ανοικοδόμησης των περιοχών που επλήγησαν από τους σεισμούς του Σεπτεμβρίου 1986 στην Ελλάδα (>ISO_1>EE L 309 >ISO_7>της 15.11.1988, σ. 32).

(7) Εκθέσεις του Συνεδρίου που περιλαμβάνουν κριτικές για το ΝΚΜ/ΕΤΕπ σχετικά με τους σεισμούς: ετήσιες εκθέσεις για τα οικονομικά έτη 1996 (>ISO_1>EE C 348 >ISO_7>της 18.11.1997, σημεία 18.7 - 18.24), 1994 (>ISO_1>EE C 303 >ISO_7>της 14.11.1995 σημεία 8.3 - 8.23), 1993 (>ISO_1>EE C 327 >ISO_7>της 24.11.1994, σημεία 10.3 - 10.19) και 1991 (>ISO_1>EE C 330 >ISO_7>της 15.12.1992, σημεία 12.12 - 12.48).

(8) Απόφαση του Συμβουλίου 95/250/ΕΚ, της 29ης Ιουνίου 1995, σχετικά με τη χορήγηση έκτακτης κοινοτικής ενίσχυσης για την αποκατάσταση των περιοχών που υπέστησαν καταστροφές από τον κυκλώνα ο οποίος έπληξε τη Μαδέρα τον Οκτώβριο του 1993 (>ISO_1>EE L 159 >ISO_7>της 11.7.1995, σ. 16).

(9) Αποφάσεις της Επιτροπής >ISO_1>C(96) 1592, >ISO_7>της 23ης Ιουλίου 1996 και >ISO_1>C(95) 1789 >ISO_7>της 28ης Ιουλίου 1995, σχετικά με τη συμμετοχή του ΕΤΠΑ, του ΕΚΤ, του ΕΓΤΠΕ>ISO_1>P>ISO_7>Εγγυήσεις και του ΧΜΠΑ σ >ISO_1>´ >ISO_7>ένα επιχειρησιακό πρόγραμμα κοινοτικής πρωτοβουλίας για την ειρήνη τη συμφιλίωση στη Βόρεια Ιρλανδία και στις όμορες κομητείες της Ιρλανδίας.

(10) Κανονισμός (ΕΚ) αριθ. 2236/95 του Συμβουλίου, της 18ης Σεπτεμβρίου 1995, περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων (>ISO_1>EE L 228 >ISO_7>της 23.9.1995, σ. 1).

(11) Οι ενισχύσεις που αφορούν τα δίκτυα εκτός από εκείνα των μεταφορών, ήτοι των τηλεπικοινωνιών και της ενέργειας, δεν περιλαμβάνουν επιδοτήσεις επιτοκίων.

(12) Μέρος >ISO_1>V>ISO_7>ΙΙΙ >ISO_1>P >ISO_7>Χρηματοδοτικός μηχανισμός >ISO_1>P >ISO_7>της συμφωνίας για τον Ευρωπαϊκο Οικονομικό Χώρο (>ISO_1>EE L 1 >ISO_7>της 3.1.1994, σ. 28).

(13) Πρωτόκολλο αριθ. 38 σχετικά με το χρηματοδοτικό μηχανισμό που είναι προσαρτημένος στη συμφωνία για τον Ευρωπαϊκό Οικονομικό Χώρο.

(14) Τρίτη σύμβαση ΑΚΕ >ISO_1>P >ISO_7>ΕΟΚ που έχει υπογραφεί στη Λομέ στις 8 Δεκεμβρίου 1984 (>ISO_1>EE L 86 >ISO_7>της 31.3.1986).

(15) Ειδική έκθεση αριθ. 24/98 σχετικά με τις πράξεις κεφαλαίων επιχειρηματικού κινδύνου που χρηματοδοτούνται από τους πόρους των Ευρωπαϊκών Ταμείων Ανάπτυξης, σημείο 3 (>ISO_1>EE C 389 >ISO_7>της 14.12.1998).

(16) Κανονισμός (ΕΟΚ) αριθ. 1763/92 του Συμβουλίου, της 29ης Ιουνίου 1992, περί χρηματοδοτικής συνεργασίας όσον αφορά το σύνολο των τρίτων μεσογειακών χωρών (>ISO_1>EE L 181 >ISO_7>της 1.7.1992, σ. 5), όπως τροποποιήθηκε από τον κανονισμό (ΕΚ) αριθ. 1735/94 του Συμβουλίου, της 11ης Ιουλίου 1994 (>ISO_1>EE L 182 >ISO_7>της 16.7.1994, σ. 6).

(17) Κανονισμός (ΕΟΚ) αριθ. 1762/92 του Συμβουλίου, της 29ης Ιουνίου 1992, για την εφαρμογή των πρωτοκόλλων χρηματοδοτικής και τεχνικής συνεργασίας που έχουν συναφθεί από την Κοινότητα με τις τρίτες μεσογειακές χώρες (>ISO_1>EE L 181 >ISO_7>της 1.7.1992).

(18) Κανονισμός (ΕΚ) αριθ. 1488/96 του Συμβουλίου, της 23ης Ιουλίου 1996, σχετικά με τα συνοδευτικά χρηματοδοτικά και τεχνικά μέτρα (>ISO_1>MEDA) >ISO_7>για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης (>ISO_1>EE L 189 >ISO_7>της 30.7.1996, σ. 24).

(19) - Κανονισμός (ΕΟΚ) αριθ. 939/76 του Συμβουλίου, της 23ης Απριλίου 1976, περί σύναψης του χρηματοδοτικού πρωτοκόλλου και πρωτοκόλλου που καθορίζει ορισμένες διατάξεις σχετικές με την συμφωνία για τη δημιουργία σύνδεσης μεταξύ της Ευρωπαϊκής Οικονομικής Κοινότητας και της Μάλτας (>ISO_1>EE L 111 >ISO_7>της 28.4.1976, σ. 1).

- Απόφαση 89/378/ΕΟΚ του Συμβουλίου, της 12ης Ιουνίου 1989, για τη σύναψη του πρωτοκόλλου σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Μάλτας (>ISO_1>EE L 180 >ISO_7>της 27.6.1989, σ. 46).

(20) - Κανονισμός (ΕΟΚ) αριθ. 2760/78 του Συμβουλίου, της 23ης Νοεμβρίου 1978, για τη σύναψη χρηματοδοτικού πρωτοκόλλου μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (>ISO_1>EE L 332 >ISO_7>της 29.11.1978, σ. 1).

- Κανονισμός (ΕΟΚ) αριθ. 787/84 του Συμβουλίου, της 26ης Μαρτίου 1984, για τη σύναψη του πρωτοκόλλου σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (>ISO_1>EE L 85 >ISO_7>της 28.3.1994, σ. 37).

- Απόφαση 90/153/ΕΟΚ του Συμβουλίου, της 26ης Φεβρουαρίου 1990, για τη σύναψη του πρωτοκόλλου σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (>ISO_1>EE L 82 >ISO_7>της 29.3.1990, σ. 32).

(21) Απόφαση του Συμβουλίου 93/408/ΕΟΚ, της 19ης Ιουλίου 1993, περί συνάψεως πρωτοκόλλου σχετικά με τη χρηματοδοτική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας (>ISO_1>EE L 189 >ISO_7>της 29.7.1993, σ. 152).

(22) Πρωτόκολλο περί των προνομιών και ασυλιών των Ευρωπαϊκών Κοινοτήτων, που είναι προσαρτημένο στη συνθήκη των Βρυξελλών, της 8ης Απριλίου 1965.

(23) Άρθρο 2 του καταστατικού της ΕΤΕπ, το οποίο παραπέμπει στο άρθρο 198 Ε της συνθήκης για την ίδρυση της Ευρωπαϊκής Κοινότητας. Στο άρθρο αυτό αναφέρεται ότι η ΕΤΕπ χορηγεί δάνεια και εγγυήσεις χωρίς να επιδιώκει κέρδος.

(24) Για τη διαχείριση ορισμένων πράξεων, η ΕΤΕπ έχει το δικαίωμα να εισπράττει προμήθεια διαχείρισης, η οποία πρέπει να καλύπτει τα πραγματικά έξοδα που προκύπτουν από τη διαχείριση αυτή. Το Συνέδριο δεν έχει λάβει ποτέ επαρκή πληροφοριακά στοιχεία για να διαπιστώσει ανεξάρτητα αν έχει τηρηθεί ο κανόνας αυτός.

(25) Στο πλαίσιο της συνεργασίας με τις μεσογειακές χώρες, η Επιτροπή εξετάζει η ίδια τους φακέλους.

(26) Δήλωση αξιοπιστίας του Συνεδρίου σχετικά με τις δραστηριότητες που εμπίπτουν στο πλαίσιο του γενικού προϋπολογισμού για το οικονομικό έτος 1997, σημεία 8.6 - 8.7 (>ISO_1>EE C 349 >ISO_7>της 17.11.1998).

ΚΑΤΑΣΤΑΣΗ ΣΥΝΤΜΗΣΕΩΝ

ΑΚΕ Χώρες Αφρικής, Καραϊβικής και Ειρηνικού

ΕΤΕπ Ευρωπαϊκή Τράπεζα Επενδύσεων

ΓΠ Γενικός προϋπολογισμός της Ευρωπαϊκής Ένωσης

ΕΠ Επιχειρησιακός προϋπολογισμός της ΕΚΑΧ

ΕΚΑΧ Ευρωπαϊκή Κοινότητα Άνθρακα και Χάλυβα

ΕΤΑ Ευρωπαϊκά Ταμεία Ανάπτυξης

ΕΤΠΑ Ευρωπαϊκό Ταμείο Περιφερειακής Ανάπτυξης

ΜΕ>ISO_1>D>ISO_7>Α Συνοδευτικά μέτρα για τη μεταρρύθμιση των οικονομικών και κοινωνικών δομών στις τρίτες μεσογειακές χώρες

ΧΜ ΕΟΧ Χρηματοδοτικός μηχανισμός του Ευρωπαϊκού Οικονομικού Χώρου

ΠΜ ΜΜΕ Προσωρινός μηχανισμός για τις μικρομεσαίες επιχειρήσεις

ΝΚΜ Νέο κοινοτικό μέσο

ΜΜΕ Μικρομεσαίες επιχειρήσεις

ΝΜΧ Νότιες μεσογειακές χώρες

ΤΜΧ Τρίτες μεσογειακές χώρες

ΥΧΕ Υπερπόντιες χώρες και εδάφη

ΔΕΔ Διευρωπαϊκά δίκτυα

ΕΕ Ευρωπαϊκή Ένωση

ΑΠΑΝΤΗΣΗ ΤΗΣ ΕΠΙΤΡΟΠΗΣ

ΕΙΣΑΓΩΓΗ

Η έκθεση υιοθετεί οριζόντια προσέγγιση κατά την ανάλυση και την αξιολόγηση μιας σειράς μέτρων για τη μείωση των επιτοκίων τα οποία παρουσιάζουν όχι μόνο μεγάλες διαφορές όσον αφορά τους στόχους και τους όρους επιλεξιμότητας αλλά τα οποία είναι από τη φύση τους δύσκολο να συγκριθούν. Πράγματι, τα μέτρα αυτά απευθύνονται σε διαφορετικές οικονομικές πραγματικότητες και σε διαφορετικές χρονικές στιγμές. Η αιτιολόγηση κάθε μέτρου βασίζεται σε μεγάλο βαθμό στο γενικό πολιτικό και οικονομικό πλαίσιο από το οποίο προέρχεται. Η Επιτροπή, όπως και το Ελεγκτικό Συνέδριο, είναι της γνώμης ότι κατά την αξιολόγηση της αποτελεσματικότητας, του αντικτύπου και της διαχείρισης των μέτρων πρέπει να ληφθούν υπόψη αυτές οι παράμετροι.

ΧΑΡΑΚΤΗΡΙΣΤΙΚΑ ΤΩΝ ΜΕΤΡΩΝ

Το 6ο και το 7ο ΕΤΑ

2.15. Για να αποφευχθούν οι στρεβλώσεις στις χρηματαγορές, η επιδότηση χρησιμοποιείται για σκοπούς που συμπληρώνουν τις πράξεις χρηματοδότησης (ενίσχυση των δυνατοτήτων των ενδιάμεσων χρηματοδοτικών οργανισμών, βελτίωση της αξιολόγησης των έργων, μερική κάλυψη των κινδύνων λόγω μεταβολής της συναλλαγματικής ισοτιμίας, κ.λπ.) Αυτό εξηγεί τις διαφορές μεταξύ των επιτοκίων που χορηγούνται στους ενδιάμεσους φορείς και των επιτοκίων που χορηγούνται στους τελικούς δικαιούχους.

ΠΑΡΑΤΗΡΗΣΕΙΣ ΓΙΑ ΤΗ ΔΙΑΧΕΙΡΙΣΗ, ΤΗ ΛΟΓΙΣΤΙΚΗ ΚΑΤΑΧΩΡΗΣΗ ΚΑΙ ΤΟΝ ΈΛΕΓΧΟ ΤΩΝ ΕΠΙΔΟΤΗΣΕΩΝ ΕΠΙΤΟΚΙΩΝ

3.1. Στις περιπτώσεις κατά τις οποίες η Επιτροπή ρυθμίζει άμεσα τις μειώσεις επιτοκίων και προβαίνει στις σχετικές πληρωμές, όπως στην περίπτωση της Μαδέρας ή των Διευρωπαϊκών Δικτύων, γνωρίζει φυσικά πλήρως τόσο την ταυτότητα του τελικού δικαιούχου όσο και λεπτομερή στοιχεία για τη δραστηριότητα που τυγχάνει υποστήριξης.

Όσον αφορά τα Διευρωπαϊκά Δίκτυα, πρέπει να υπενθυμισθεί ότι η Επιτροπή θέσπισε, με δική της πρωτοβουλία, μια σειρά κατευθυντήριων γραμμών για τη χρησιμοποίηση και τη διαχείριση μειώσεων επιτοκίων για το κονδύλιο του προϋπολογισμού >ISO_1>B5 - 700 (>ISO_7>τα στοιχεία αυτά έχουν γνωστοποιηθεί στο Ελεγκτικό Συνέδριο). Οι κατευθυντήριες αυτές γραμμές, σκοπός των οποίων είναι να εξασφαλίσουν τη διαφάνεια των διαδικασιών και να καταστήσουν δυνατή τη διεξαγωγή κατάλληλων ελέγχων της φυσικής και της οικονομικής εφαρμογής, εγκρίθηκαν κανονικά από τα κράτη μέλη στο πλαίσιο της επιτροπής >ISO_1>TENPFinancial Assistance Committee, >ISO_7>το 1997. Οι κατευθυντήριες αυτές γραμμές αποσκοπούν κυρίως στην εναρμόνιση μεταξύ των παραδοσιακών άμεσων χορηγήσεων επιτοκίων και των μειώσεων επιτοκίων που χορηγούνται στους τομείς της εκ των προτέρων αξιολόγησης και παρακολούθησης των έργων. Έτσι, η Επιτροπή συγκεντρώνει τόσο τα φυσικά όσο και τα χρηματοδοτικά δεδομένα σχετικά με την πρόοδο των έργων.

Εισπραχθέντα ποσά από τους δικαιούχους

3.2 - 3.5. Οι ενδιάμεσοι χρηματοδοτικοί οργανισμοί δεν έχουν το δικαίωμα να παρεμβαίνουν στο επίπεδο του ποσοστού των επιτοκίων, τα έξοδα, τις συναλλαγματικές τιμές και τις ημερομηνίες αξίας. Οι χρηματαγορές και οι χρηματοδοτικοί οργανισμοί διέπονται από κανόνες και εθιμικές διαδικασίες οι οποίες, ως επί το πλείστον, είναι διαφανείς. Οι δικαιούχοι έχουν το δικαίωμα να συγκρίνουν τους όρους που προτείνουν οι διάφοροι ενδιάμεσοι χρηματοδοτικοί οργανισμοί και να εξετάζουν εάν τα σχετικά δάνεια συνδυάζονται ή όχι με επιδοτήσεις επιτοκίων. Φυσικά, οι ενδιάμεσοι χρηματοδοτικοί οργανισμοί αναλαμβάνουν τον κίνδυνο αφερεγγυότητας του τελευταίου δανειστή και προσαρμόζουν τους όρους δανειοδότησης ανάλογα. Αυτό ισχύει ανεξάρτητα από το κατά πόσο η διαχείριση των δανείων και οι επιδοτήσεις εξασφαλίζονται από την ΕΤΕπ ή από την ίδια την Επιτροπή.

Η ΕΤΕπ συνεργάζεται με μεγάλα δίκτυα ενδιάμεσων χρηματοδοτικών οργανισμών σε όλες τις χώρες στις οποίες λειτουργεί, βάσει του άρθρου 16 του καταστατικού της. Αναμφισβήτητα, το στοιχείο αυτό λαμβάνεται υπόψη όταν η ΕΤΕπ αναλαμβάνει την υποχρέωση να χορηγήσει τις επιδοτήσεις επιτοκίων που έδει αποφασίσει η Ευρωπαϊκή Ένωση. Για παράδειγμα, απ όλες τις εξωτερικές υπηρεσίες, η ΕΤΕπ έχει ίσως το ευρύτερο δίκτυο τραπεζικών επαφών και σχέσεων σε όλες τις χώρες ΑΚΕ και χρηματοδοτεί μόνη της, βάσει της συνθήκης Λομέ >ISO_1>IV>ISO_7>α, περίπου 70 όρια πιστώσεων σε περίπου 50 χρηματοδοτικούς οργανισμούς ΑΚΕ.

Επίσης, η ΕΤΕπ εφαρμόζει αυστηρά κριτήρια ποιότητας και φερεγγυότητας όσο αφορά την επιλογή του δικτύου των ενδιάμεσων χρηματοδοτικών οργανισμών της. Είναι προφανές ότι οι επιδοτήσεις της Ευρωπαϊκής Ένωσης οι οποίες είναι περιορισμένες τόσο από πλευράς ποσού όσο και διάρκειας δεν μπορούν να διανέμονται μέσω απεριόριστου αριθμού ενδιάμεσων χρηματοδοτικών οργανισμών. Για διάφορους λόγους, όχι όλοι οι δυνητικοί ενδιάμεσοι οργανισμοί που ανταποκρίνονται στα κριτήρια της ΕΤΕπ συμφωνούν να αναλάβουν τη διαχείριση συνολικών δανείων ή επιδοτήσεων επιτοκίων.

Όσον αφορά τα επιτόκια των δανείων τα προερχόμενα από τους ιδίους πόρους της, η Τράπεζα δεσμεύεται από το άρθρο 19 του καταστατικού της και υπόκειται σε ελέγχους. Το πλαίσιο των επιτοκίων που καθορίζει η Τράπεζα για τα δάνεια που χορηγεί από ιδίους πόρους ελέγχεται και εγκρίνεται από το διοικητικό της συμβούλιο στο οποίο εκπροσωπείται η Επιτροπή από ένα τακτικό και ένα αναπληρωματικό μέλος.

Η ΕΤΕπ δανείζει κεφάλαια με επιτόκιο που αντανακλά την εξαιρετική θέση που κατέχει αγορές, συνδυασμένο με ένα μικρό περιθώριο για την κάλυψη των εξόδων, σύμφωνα με τις υποχρεώσεις της βάσει της συνθήκης. Κατά τα άλλα, τα επιτόκια της ΕΤΕπ είναι σταθερά σύμφωνα με τους όρους της αγοράς. Τα επιτόκια είναι συνήθως σταθερά αλλά μπορεί επίσης να είναι αναθεωρήσιμα, μεταβλητά ή μετατρέψιμα με βάση τις προτιμήσεις του πελάτη και καθορίζονται είτε κατά την υπογραφή της σύμβασης χρηματοδότησης είτε με βάση την εκάστοτε αποπληρωμή (σύμβαση ανοικτών επιτοκίων). Η μέθοδος που έχει καθιερωθεί για τον καθορισμό των επιτοκίων είναι η ίδια για όλες τις χώρες και όλους τους τομείς. Τα νομίσματα στα οποία γίνονται οι αποπληρωμές εξαρτώνται από τα διαθέσιμα της ΕΤΕπ και τις προτιμήσεις του δανειζόμενου.

Η ΕΤΕπ ενημερώνει την Επιτροπή για τις διοικητικές δαπάνες των διαφόρων δραστηριοτήτων που διαχειρίζεται για λογαριασμό της. Η Επιτροπή κοινοποιεί τις δαπάνες αυτές συγκεντρωτικά στο Ελεγκτικό Συνέδριο.

Κατά τον έλεγχο των επιδοτήσεων επιτοκίου που χορηγήθηκαν στο πλαίσιο του άρθρου 56, παράγραφος 2, σημείο α) της συνθήκης ΕΚΑΧ, η Επιτροπή διαπίστωσε ελάχιστες περιπτώσεις στις οποίες δεν τηρήθηκαν οι επιβεβλημένοι όροι από τους ενδιάμεσους χρηματοδοτικούς οργανισμούς.

Επιλεξιμότητα και παρακολούθηση των σχεδίων

3.6 - 3.7. Οι επιδοτήσεις επιτοκίου στο πλαίσιο του προγράμματος που καλύπτει η έκθεση του Ελεγκτικού Συνεδρίου δεν ισχύουν μόνο για τα δάνεια της ΕΤΕπ αλλά και για δάνεια από άλλες δημόσιες πηγές (π.χ. κυβερνητικά δάνεια) και μάλιστα από ιδιωτικές αγορές. Στο πλαίσιο αυτό, φαίνεται άστοχο να συναχθούν γενικά συμπεράσματα είτε για τον έλεγχο της επιλεξιμότητας που ασκεί η Επιτροπή είτε για τα σχέδια παρακολούθησης που εφαρμόζει. Δεν υπάρχει μία και μοναδική αξιόπιστη μέθοδος για την αποτίμηση της αποτελεσματικότητας των μειώσεων των επιτοκίων. Επίπλέον, είναι σημαντικό να σημειωθεί ότι οι δραστηριότητες αξιολόγησης της Επιτροπής πρέπει να είναι αναλογικές. Αυτό σημαίνει ότι οι ενέργειες εκ πρότερων και συνεχούς αξιολόγησης των μεμονωμένων έργων που διεξάγει η Επιτροπή, πρέπει να εξαρτώνται από το κατά πόσο ο δανειστής αναμένεται να προβεί σε αντίστοιχο έργο. Ο προβληματισμός αυτός πρέπει να λαμβάνεται γενικά υπόψη στην περίπτωση των δανείων ΕΤΕπ, δεδομένου ότι η ΕΤΕπ, αντίθετα από τις ιδιωτικές τράπεζες διαθέτει δική της μονάδα αξιολόγησης και χρησιμοποιεί λεπτομερή κοινωνικοοικονομικά κριτήρια τόσο για τις αποφάσεις χρηματοδότησης που λαμβάνει όσο και για τις συνέχειες που δίδει.

Όσον αφορά τις δανειοδοτικές πράξεις της ΕΤΕπ, η Επιτροπή δέχεται πλήρεις και αναλυτικές πληροφορίες σχετικά με τους τελικούς δικαιούχους. Οι επιδοτήσεις επιτοκίου χορηγούνται στα δάνεια ΕΤΕπ από ιδίους πόρους βάσει διαφόρων κανονισμών, εντολών, αποφάσεων και συμφωνιών που διέπουν τη χορήγηση τέτοιου είδους κεφαλαίων. Η διαχείριση αυτών των επιδοτούμενων δανείων από την ΕΤΕπ και η σχετική πληροφόρηση του εντολέα της, της Επιτροπής, γίνεται πάντα σύμφωνα με τις υποχρεώσεις της βάσει της συγκεκριμένης εντολής, και, γενικά, βάσει των υποχρεώσεων που πηγάζουν από το καταστατικό της. Ο έλεγχος επιλεξιμότητας των δανείων ΕΤΕπ που προέρχονται από ιδίους πόρους διενεργείται σύμφωνα με το άρθρο 21 του καταστατικού της ΕΤΕπ, βάσει του οποίου η Επιτροπή γνωμοδοτεί πριν από την έγκριση του δανείου.

Σύμφωνα με διάφορα εντολές, υπάρχουν επίσης επιτροπές κρατών μελών οι οποίες γνωμοδοτούν για την επιλεξιμότητα των έργων βάσει λεπτομερών εκθέσεων.

Η υποχρέωση ενημέρωσης για τις αποφάσεις σχετικά με τις επί μέρους χορηγήσεις διαφέρει με βάση τα χαρακτηριστικά των δανείων καθώς και την ικανότητα λειτουργίας και την τεχνική τεχνογνωσία του ενδιάμεσου χρηματοδοτικού οργανισμού. Όσον αφορά τη χορήγηση συνολικών δανείων σε ενδιάμεσους χρηματοδοτικούς οργανισμούς εκτός της Ευρωπαϊκής Ένωσης, η Τράπεζα προσθέτει συνήθως το συμβατικό δικαίωμα να ζητήσει περισσότερες πληροφορίες σχετικά με τους τελικούς δικαιούχους. Μολονότι η Τράπεζα διενεργεί περιοδικούς επιτόπιους ελέγχους για την εξακρίβωση της συμμόρφωσης, δεν ασκεί συστηματικά το συμβατικό της δικαίωμα.

Όσον αφορά τη διευκόλυνση ΕΤΕπ>ISO_1>P>ISO_7>Εδιμβούργου, η Επιτροπή έλαβε τον πλήρη κατάλογο όλων των τελικών δικαιούχων υπο>ISO_1>P>ISO_7>δανείων. Επειδή τα κριτήρια δημιουργίας θέσεων εργασίας είναι αντίστοιχα με αυτά της ΕΚΑΧ, και καλύπτουν την ίδια περίοδο, οι κατάλογοι αυτοί εξετάσθηκαν αναλυτικά και έγινε σύγκριση με τους δικαιούχους των υπο>ISO_1>P>ISO_7>δανείων ΕΚΑΧ. Η Επιτροπή επισήμανε ένα μικρό αριθμό δυνητικών περιπτώσεων διπλής χρηματοδότησης οι οποίες εξετάζονται επί του παρόντος και συζητούνται με την ΕΤΕπ.

Τέλος, σχετικά με το ευρύτερο θέμα της επεξεργασίας των πληροφοριών που λαμβάνει η Επιτροπή από την ΕΤΕπ, η Επιτροπή επιμένει να εξετάζει και να αναλύει η ίδια τις πληροφορίες αυτές. Η Επιτροπή ενημερώνεται τακτικά από τη Τράπεζα για τις εξελίξεις των έργων και γίνεται διάλογος εάν προκύψουν σοβαρά προβλήματα. Η Επιτροπή είναι της γνώμης ότι πρέπει να αποφεύγεται η επανάληψη των ίδιων εργασιών.

Αποτελεσματικότητα των επιδοτήσεων

3.8 - 3.11. Τα περισσότερα μέτρα ισχύουν για το σύνολο των στόχων της Ευρωπαϊκής Ένωσης, είτε είναι μετρήσιμα είτε όχι, έχουν υποχρεωτικά σφαιρικό χαρακτήρα. Όχι όλοι οι στόχοι (π.χ. η ενίσχυση της ανταγωνιστικότητας της ευρωπαϊκής βιομηχανίας, η προώθηση της ανάπτυξης ΜΜΕ υψηλής τεχνολογίας) μπορούν να μετρηθούν με ακρίβεια. Αυτό δεν καθιστά τους στόχους λιγότερο σημαντικούς.

Σε μακροοικονομικό επίπεδο, η πραγματική τιμή των επιτοκίων είναι γνωστή ως παράγοντας που επηρεάζει το επίπεδο των επενδύσεων. Η Επιτροπή δεν θέλει να υποστηρίξει ότι αυτός είναι ο μοναδικός καθοριστικός παράγοντας για την απόφαση ενός δικαιούχου να αναλάβει ένα επενδυτικό έργο. Οι επιδοτήσεις επιτοκίου αποτελούν μάλλον μέρος της δέσμης η οποία περιλαμβάνει επίσης μέτρα σε τοπικό, περιφερειακό ή εθνικό επίπεδο, τα οποία συνολικά δημιουργούν ευνοϊκό πλαίσιο για την επίτευξη των στόχων προτεραιότητας της ΕΕ.

Η σχέση ανάμεσα στις επιδοτήσεις επιτοκίου και τις επενδύσεις δεν μπορούν αναγκαστικά να προσδιοριστούν ποσοτικά αλλά αυτό δεν σημαίνει ότι δεν υπάρχει αιτιολογική σχέση μεταξύ τους.

Διάφοροι τελικοί δικαιούχοι έχουν επιβεβαιώσει ότι οι επιδοτήσεις επιτοκίου που δέχθηκαν επηρέασαν θετικά και σημαντικά την απόφαση επένδυσής τους. Με βάση τη διευκόλυνση της Κοπεγχάγης, η Επιτροπή θα υποβάλει την έκθεση αξιολόγησής της σε εύθετο χρόνο. Στο στάδιο αυτό, φαίνεται πρώιμο να συναχθούν γενικά συμπεράσματα σχετικά με την αποτελεσματικότητα της διευκόλυνσης αυτής.

Η Επιτροπή είναι της γνώμης ότι το επίπεδο χρησιμοποίησης της διευκόλυνσης είναι ένας δείκτης μεταξύ άλλων. Ωστόσο, δεν έχει επισημάνει τη χρήση ενός ιδιαίτερου μέσου ως μοναδικού δείκτη αποτελεσματικότητας.

Λογιστική καταχώρηση των επιδοτήσεων

3.12. Οι αρμόδιες υπηρεσίες της Επιτροπής ελέγχουν τους υπολογισμούς με δειγματοληπτικούς ελέγχους.

3.13 - 3.16. Δεδομένου ότι οι παρατηρήσεις του Ελεγκτικού Συνεδρίου αφορούν τρία διαφορετικά καθεστώτα, το γενικό προϋπολογισμό, την ΕΚΑΧ και το ΕΤΑ, η Επιτροπή αναλαμβάνει την υποχρέωση να μελετήσει τον καλύτερο τρόπο εγγραφής στις δημοσιονομικές καταστάσεις τα ποσά των επιδοτήσεων επιτοκίων που προκαταβλήθηκαν στην ΕΤΕπ. Επίσης, η Επιτροπή θα προσπαθήσει να εναρμονίσει όσο το δυνατόν καλύτερα τη λογιστική διαδικασία των επιδοτήσεων επιτοκίων στο βαθμό που το επιτρέπουν οι χωριστές συμβάσεις.

3.14. Η Επιτροπή συμφωνεί με το Ελεγκτικό Συνέδριο ότι τα έσοδα που δημιουργούνται από τα κεφάλαια που τηρούνται σε τρέχοντα λογαριασμό στην ΕΤΕπ πρέπει να ορίζονται ως αξίωση.

ΣΥΜΠΕΡΑΣΜΑ

4.1. Οι επιδοτήσεις επιτοκίων χορηγούνται με σκοπό να συμβάλουν σε ορισμένους στόχους στους οποίους οι οικονομικές και πολιτικές προϋποθέσεις ποικίλλουν σημαντικά εντός της Ένωσης. Για το λόγο αυτό δεν είναι σωστό να θυσιάζεται ο μηχανισμός επιδοτήσεων και ο τρόπος με τον οποίον με τον οποίο γίνεται η διαχείρισή τους με μοναδικό σκοπό την καθιέρωση ενιαίου συστήματος. Ωστόσο, η Επιτροπή φέρει τη συνολική δημοσιονομική και πολιτική ευθύνη για τα υπό συζήτηση μέτρα. Η Επιτροπή είναι της γνώμης ότι οι υφιστάμενες διαδικασίες σχετικά με την εφαρμογή του εν λόγω μηχανισμού είναι οι ενδεδειγμένες και εξασφαλίζουν την τήρηση της νομοθεσίας και των κανόνων της ΕΕ.

4.2. Η Επιτροπή δεσμεύεται να εξετάσει τον τρόπο με τον οποίο θα μπορέσει να βελτιώσει την παρουσίαση των δημοσιονομικών καταστάσεων όσον αφορά τις επιδοτήσεις επιτοκίων.

4.3. Οι συμφωνίες συνεργασίας με την ΕΤΕπ ρυθμίζουν λεπτομερώς την εκπροσώπηση του χρηματοδοτικού και τεχνικού έργου της Τράπεζας, της οποίας η μακρόπνοη δραστηριότητα και η σοβαρή τεχνογνωσία στον χρηματοδοτικό τομέα είναι πέρα κάθε αμφιβολίας. Η ΕΤΕπ παρέχει στην Επιτροπή επαρκή χρηματοδοτικά και τεχνικά δεδομένα που να καθιστούν δυνατό τον αποτελεσματικό έλεγχο, δηλαδή την εφαρμογή της αρχής που αφορά την αποφυγή της επανάληψης των ίδιων εργασιών και τη διατήρηση λογικής σχέσης ανάμεσα στη χρήση των πόρων και τα αποτελέσματα που επιτεύχθηκαν.

Οι αρμοδιότητες της Επιτροπής και της ΕΤΕπ και ο μεταξύ τους καταμερισμός των καθηκόντων για τη διενέργεια πράξεων στα κράτη ΑΚΕ βάσει της σύμβασης Λομέ περιγράφονται στην εσωτερική συμφωνία που υπογράφθηκε από τους εκπροσώπου των κρατών μελών στις 20 Δεκεμβρίον 1995. Η συμφωνία αυτή θα ανανεωθεί με την ευκαιρία της νέα σύμβασης.

4.4. Η Επιτροπή θα εξετάσει την πρόταση του Ελεγκτικού Συνεδρίου και θα διερευνήσει το βαθμό κατά τον οποίο η διαχείριση των μέσων σχετικά με τις επιδοτήσεις επιτοκίου μπορεί να εναρμονισθεί και να ανατεθεί σε ένα κεντρικό φορέα.